РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 28.06.2016. године

ЈН МВ 02/16

На основу члана 19. Статута Фонда за пружање помоћи избеглим, прогнаним и расељеним лицима, члана 108. Закона о јавним набавкама („Службени гласник РС“ број 124/2012, 14/2015 и 68/2015) и Извештаја о стручној оцени понуда Комисије за јавну набавку добара – пољопривредна механизација и опрема ЈН МВ 02/16 од 27.06.2016. године, Управни одбор Фонда за пружање помоћи избеглим, прогнаним и расељеним лицима на седници одржаној дана 28.06.2016. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке добара – пољопривредна механизација и опрема**

**(ЈН МВ 02/16)**

У поступку јавне набавке добара – пољопривредна механизација и опрема (шифра: ЈН МВ 2/16), за коју је позив објављен на Порталу јавних набавки и интернет страници Наручиоца дана 14. јуна 2016. године,**уговор се додељује** понуђачу **„МИС СИСТЕМ“, Међународни пут 83, Ченеј,** ПИБ 100453514, матични број 08317704, чија је понуда број 02/16-4 од 23 јуна 2016. године, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 14. јуна 2016. године у својству Наручиоца донео Одлуку о јавној набавци мале вредности број ЈН МВ 02/16 и образовао Комисију за јавну набавку добара – пољопривредне механизације и опреме (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су добра – пољопривредна механизација и опрема, назив и ознака из општег речника набавке: машине за припремање и култивисање земље у пољопривреди и шумарству - 16100000, у свему према спецификацији садржаној у конкурсној документацији.

Процењена вредност јавне набавке износи **2.066.666,66 динара**, без урачунатог пореза на додату вредност.

Имајући у виду да су потребе наручиоца за набавком истоврсних добара на годишњем нивоу процењене на износ од 2.166.666,67 динара без ПДВ-а, Наручилац је спровео поступак јавне набавке мале вредности, у складу са чланом 39. став 2. Закона о јавним набавкама (у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 14. јуна 2016. године, у складу са Чланом 57. ЗЈН.

**БЛАГОВРЕМЕНО**, односно до дана 23.06.2016. године до 11:00 часова, приспеле су понуде следећих понуђача:

|  |  |  |  |
| --- | --- | --- | --- |
| **Редни**  **Број** | **Назив или шифра понуђача** | **Датум пријема** | **Време пријема (сат)** |
|  | Т.П. „Агровет“, Топлички партизански одред 82А, Насеље Девети мај, 18250 Ниш | 22.06.2016. | 09:48 |
|  | „Агроарт“, Д.О.О., Карађорђева 52, Стара Пазова | 22.06.2016. | 09:50 |
|  | Д.О.О. „Боб“, Корнелија Станковића 15, Нови Сад | 23.06.2016. | 10:55 |
|  | „МИС СИСТЕМ“, Д.О.О., Међународни пут 83, Ченеј | 23.06.2016. | 10:57 |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''економски најповољнија понуда''.

Критеријум за доделу уговора „економски најповољнија понуда“ утврђује се применом следећих елемената критеријума:

|  |  |  |
| --- | --- | --- |
|  | Цена | 75 пондера |
|  | Рок испоруке | 25 пондера |
|  | УКУПНО | 100 пондера |

1. Најнижа понуђена цена бодује се са 75 пондера, а свака следећа применом формуле:

најнижа понуђена цена / цена из понуде која се бодује \* 75 =

2. Најкраћи рок испоруке (одређен у данима) бодује се са 25 пондера, а сваки следећи применом формуле:

најкраћи рок испоруке (у данима)/ рок из понуде која се бодује \* 25 =

Укупан број бодова израчунава се на следећи начин:

Укупно = Цена + Рок испоруке

Како је наведено у конкурсној документацији, у цену се урачунава цена свог добра наведеног у позицијама и сав ситан неспецифичан материјал, транспорт и цена радне снаге и сви порези и доприноси. Рок испоруке не може бити краћи од 7 дана ни дужи од 21 дан. Понуде у којима је понуђен краћи или дужи рок испоруке од утврђеног овом конкурсном документацијом сматраће се неприхватљивом. Роком испоруке сматра се достава односно примопредаја добара које се документује потписивањем отпремнице.

Уколико две или више понуда имају исти број пондера као најповољнија биће изабрана понуда оног понуђача који је понудио нижу цену.

Имајући у виду Извештај, а накод детаљног прегледа понуда, Наручилац је констатовао следеће:

Понуду су поднели понуђачи Т.П. „Агровет“ Ниш, „Агроарт“ Д.О.О. Стара Пазова, Д.О.О. „Боб“ Нови Сад и „МИС СИСТЕМ“ Д.О.О. Ченеј.

Понуда број 2/16-1 од 22. јуна 2016. године, укупне понуђене цене од 1.324.500,00 динара без ПДВ-а, понуђача Т.П. „Агровет“ Ниш, садржи битне недостатке у смислу Члана 106. ЗЈН јер понуђач није доказао да испуњава додатни услов за учешће у поступку јавне набавке. Понуђач није доставио декларације о усаглашености за добра под бројем 3 и 4 на начин како је то тражено конкурсном документацијом у делу 3. СПЕЦИФИКАЦИЈА и како је прецизирано одговором на питање заинтересованог лица објављеним на Порталу јавних набавки дана 20. јуна 2016. године. Имајући у виду наведено, предметна понуда је одбијена као неприхватљива, сходно Члану 107. Став 1. ЗЈН.

Понуда број 02/16-2 од 22. јуна 2016. године, укупне понуђене цене од 1.372.529,17 динара без ПДВ-а, понуђача „Агроарт“, Д.О.О. Стара Пазова, садржи битне недостатке у смислу Члана 106. ЗЈН јер понуђач није понудио добра која одговарају захтевима из конкурсне документације, како је то тражено у делу 3. СПЕЦИФИКАЦИЈА, и то:

* за позицију 1. техничке спецификације – ротациона косачица, понуђено добро је мањег капацитета и потребне снаге у односу на то како је тражено конкурсном документацијом (тражени радни капацитет за предметно добро је минимум 1,5 хектара/час, а понуђено добро је капацитета до 1,4 хектара/час, док је захтевана снага добра од 29,8 kW, а понуђено добро има снагу 22 kW),
* за позицију 8. техничке спецификације – зидна линијска музилица, понуђено добро је мотора слабије снаге у односу на то како је тражено конкурсном документацијом (тражена је снага мотора од минимум 1 kW, док понуђено добро има мотор 0,55 kW),
* за позицију 9. техничке спецификације – атомизер за прскање воћа, понуђено је добро са већом масом и већим дометом прскања у односу на то како је тражено конкурсном документацијом (тражена је маса до 7,9 kg, а понуђено добро је масе 10,5 kg, зехтеван је максимални домет прскања 9 m, а понуђено добро је са максималним дометом прскања >12 m),
* за позицију 10. техничке спецификације – мотокопачица, понуђено добро има запремину мотора мању у односу на то како је то тражено конкурсном документацијом (тражена запремина мотора је минимално 173 cm3, а понуђено добро има мотор запремине 163cm3),
* за позицију 12. техничке спецификације – косачица за траву, понуђено добро је веће масе у односу на захтев из конкурсне документације (тражена је максимална маса од 29 kg, а понуђено добро је масе 32,5 kg),

па је, имајући у виду наведено, понуда број 02/16-2 коју је доставила фирма „Агроарт“ Д.О.О., Стара Пазова, неодговарајућа, те је одбијена као неприхватљива, сходно Члану 107. Став 1. ЗЈН.

Понуда број 02/16-3 од 23. јуна 2016. године, укупне понуђене цене од 1.510.125,00 динара без ПДВ-а, понуђача Д.О.О. „Боб“ Нови Сад, садржи битне недостатке у смислу Члана 106. ЗЈН јер понуђач није доказао да испуњава додатни услов за учешће у поступку јавне набавке. Понуђач није доставио декларације о усаглашености за добра под бројем 3 и 4 на начин како је то тражено конкурсном документацијом у делу 3. СПЕЦИФИКАЦИЈА и како је прецизирано одговором на питање заинтересованог лица објављеним на Порталу јавних набавки дана 20. јуна 2016. године. Понуђач, даље, није доставио тражено средство финансијског обезбеђења, на начин како је то тражено конкурсном документацијом. Имајући у виду наведено, предметна понуда је одбијена као неприхватљива, сходно Члану 107. Став 1. ЗЈН.

Понуда број 02/16-4 од 23. јуна 2016. године, укупне понуђене цене од 2.049.000,00 динара без ПДВ-а, понуђача „МИС СИСТЕМ“ Д.О.О. Ченеј је прихватљива.

Понуђач је понудио следеће:

Укупна вредност понуде без ПДВ-а: 2.049.000,00 динара

Укупна вредност понуде са ПДВ-ом: 2.458.800,00 динара

Рок важења понуде: 45 дана од дана отварања понуда

Рок за испоруку: 7 дана од дана закључења уговора

Применом критеријума за доделу уговора "економски најповољнија понуда", Комисија је рангирала понуду на следећи начин:

|  |  |  |  |  |
| --- | --- | --- | --- | --- |
| **Број** | **Назив понуђача** | **Цена** | **Рок испоруке** | **УКУПНО** |
| **1.** | „МИС СИСТЕМ“ Д.О.О. Ченеј | 75 | 25 | **100** |

Комисија, после стручне оцене понуда, констатовала је да је у поступку јавне набавке добара – пољопривредна механизација и опрема (шифра: ЈН МВ 02/16), најповољнија понуда број 02/16-4 од 23 јуна 2016. године, понуђача „МИС СИСТЕМ“ Д.О.О. Ченеј, Међународни пут 83, 21233 Ченеј, ПИБ 100453514, матични број 08317704 и предложила Наручиоцу да додели уговор о набавци добара - пољопривредне механизације и опреме, наведеном понуђачу.

Предложени понуђач набавку извршава самостално.

Наручилац је прихватио предлог Комисије за јавну набавку добара ЈН МВ 02/16 да се понуђачу „МИС СИСТЕМ“ Д.О.О., Међународни пут 83, 21233 Ченеј, ПИБ 100453514, матични број 08317704, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.